Το **Λούιστον** (*Lewiston*, επισήμως *City of Lewiston, Maine*) είναι η δεύτερη μεγαλύτερη (σε πληθυσμό) πόλη στην πολιτεία Μέιν των βορειοανατολικών ΗΠΑ, ευρισκόμενη στο κέντρο της Κομητεία Αντρόσκογκιν. Το Λούιστον βρίσκεται περίπου στο μέσο της ευθείας που ενώνει την πρωτεύουσα του Μέιν Αουγκούστα με το Πόρτλαντ, τη μεγαλύτερη σε πληθυσμό πόλη του Μέιν.

Το Λούιστον ασκεί σημαντική επίδραση στην πολυμορφία, τον θρησκευτικό πλουραλισμό, το εμπόριο, την εκπαίδευση και την οικονομία του Μέιν. Είναι γνωστό για το σχετικώς χαμηλό κόστος ζωής, τον σημαντικό βαθμό πρόσβασης σε ιατρική περίθαλψη και την εξαιρετικά μικρή εγκληματικότητα. Παρά το ότι η πρώτη σε χρήση γλώσσα στην πόλη είναι η αγγλική, το Λούιστον φιλοξενεί τον μεγαλύτερο γαλλόφωνο πληθυσμό στις ΗΠΑ, ενώ έρχεται δεύτερο σε ποσοστό γαλλόφωνων στις ΗΠΑ μετά την Ενορία Σαιν Μάρτιν (Λουιζιάνα).

Ο πρώτος αναφερόμενος (το 1669) πληθυσμός στην περιοχή ανήκε στη φυλή των Ινδιάνων Αντρόσκογκιν (Androscoggin). Στα τέλη του 18ου αιώνα, η περιοχή του Λούιστον (που τότε ανήκε στη Μασαχουσέτη και όχι στο Μέιν) κατοικήθηκε σταδιακά και από οικογένειες από το γαλλόφωνο Κεμπέκ του γειτονικού Καναδά, αναγνωριζόμενο ως πόλη με το πρόδρομο του σημερινού της όνομα **Λούισταουν** το έτος 1795. Η παρουσία του Ποταμού Αντρόσκογκιν και των Καταρρακτών του Λούισταουν κατέστησαν την πόλη ελκυστική για μεταποιητικές επιχειρήσεις και τη χρήση της υδραυλικής ενέργειας. Τα εγκαίνια του σιδηροδρόμου ως τη Βοστώνη και η ακμή του μεγιστάνα της υφασματοβιομηχανίας Μπέντζαμιν Μπέιτς (Benjamin Bates IV, 1808-1878) προκάλεσαν ταχεία οικονομική ανάπτυξη, παρόμοια με εκείνη του Ουόρστερ της Μασαχουσέτης και του Κόνκορντ του Νιου Χάμσαϊρ. Αυτή προκάλεσε με τη σειρά της την εγκατάσταση χιλιάδων γαλλόφωνων μεταναστών από το Κεμπέκ, με τον πληθυσμό να αυξάνεται από 1.801 το έτος 1840 σε 21.701 το 1890. Το 1855 ο τοπικός ιεροκήρυκας Όρεν Μπέρμπανκ Τσένεϋ (Oren Burbank Cheney) ίδρυσε στην πόλη το Κολέγιο Μπέιτς, το πρώτο μικτό Α.Ε.Ι. (αρρένων και θηλέων) σε ολόκληρη τη Νέα Αγγλία και ένα από τα πρώτα που δέχθηκε μαύρους φοιτητές. Το Λούισταουν συνδέθηκε γρήγορα με τη φιλελεύθερη παιδεία και έγινε δήμος με το νέο όνομα Λούιστον το 1864.

Η πόλη διαθέτει τον μοναδικό ναό σε ρυθμό βασιλικής σε όλο το Μέιν, τη Βασιλική των Αγίων Πέτρου και Παύλου, που υπάγεται στη Ρωμαιοκαθολική Επισκοπή του Πόρτλαντ. Σήμερα το Λούιστον έχει 5 κολέγια και πανεπιστήμια, 44 σημεία στον Εθνικό Κατάλογο Ιστορικών Τόπων των ΗΠΑ, το Μουσείο Τέχνης του Κολεγίου Μπέιτς (BCMoA) και δύο σημαντικά γενικά νοσοκομεία.

Βιβλιογραφία
------------

* Elder, Janus G.: *A History of Lewiston, Maine with a Genealogical Register of Early Families*, Heritage Books, Inc. 1989
* Hodgkin, Douglas I.: *Lewiston Memories: A Bicentennial Pictorial*, Jostens Printing & Publishing, 1994
* Finnegan, William: «Letter from Maine: New in Town, the Somalis of Lewiston», *The New Yorker', 11 Δεκεμβρίου 2006*
* Hodgkin, Douglas I.: *Frontier to Industrial City: Lewiston Town Politics 1768-1863*, Just Write Books, Topsham 2008
* Richard, Mark Paul: *Loyal but French: The Negotiation of Identity by French-Canadian Descendants in the United States*, 2008

Εξωτερικοί σύνδεσμοι
--------------------

* Επίσημος ιστότοπος
* Downtown Lewiston Association Αρχειοθετήθηκε 2019-09-02 στο Wayback Machine.

Παραπομπές
----------

1. 1 2  Getty Research Institute: «Getty Thesaurus of Geographic Names» (Αγγλικά) Getty Research Institute. Λος Άντζελες. 7013885. Ανακτήθηκε στις 30  Δεκεμβρίου 2021.
2. 1 2  «Mindat.org» (Αγγλικά, Simplified Chinese) Keswick, Coulsdon. 24868. Ανακτήθηκε στις 30  Δεκεμβρίου 2021.
3. ↑  *Thomson Reuters Open Perm ID*. Thomson Reuters. 4296257438. Ανακτήθηκε στις 30  Δεκεμβρίου 2021.
4. 1 2  «Maine: An Encyclopedia» (Αγγλικά) lewiston. Ανακτήθηκε στις 30  Δεκεμβρίου 2021.
5. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
6. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
7. ↑  «Lewiston, Maine Charter». Αρχειοθετήθηκε από το πρωτότυπο στις 23 Δεκεμβρίου 2016.
8. ↑  «Population per square mile, 2010». *www.census.gov*. Ανακτήθηκε στις 10 Μαΐου 2017.
9. ↑  «In Maine, a little French goes a long way». *Public Radio International*.. Ανακτήθηκε στις 2017-05-10.
10. ↑  «In Maine, A Common Language Connects French Canadians, African Immigrants». *NPR.org*. Ανακτήθηκε στις 10 Μαΐου 2017.
11. ↑  «Little Lewiston, ME has 34 languages in the school system!». *Refugee Resettlement Watch*. 8 Μαΐου 2016. Αρχειοθετήθηκε από το πρωτότυπο στις 9 Μαρτίου 2017. Ανακτήθηκε στις 10 Μαΐου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144023034
* LCCN: n82075718
* ISNI: 0000 0004 0570 1981
* GND: 4670858-3
* SUDOC: 117257788
* BNF: cb12653663s (data)
* BNE: XX5549147

 |

 |